คลังเข็น2กองทุนเข้าครม.บูมลงทุน
คลังดัน 2 กองทุนเข้า ครม. ตั้งบอร์ดไทยแลนด์ ฟิวเจอร์ฟันด์ เร่งลงทุนโครงการใหญ่
8 ธ.ค. 2558

คลังดัน 2 กองทุนเข้า ครม. ตั้งบอร์ดไทยแลนด์ ฟิวเจอร์ฟันด์ เร่งลงทุนโครงการใหญ่
นายสมชัย สัจจพงษ์ ปลัดกระทรวงการคลัง เปิดเผยว่า ได้ลงนามเรื่องการขอจัดตั้งกองทุนโครงสร้างพื้นฐาน หรือไทยแลนด์ ฟิวเจอร์ฟันด์ วงเงิน 1 แสนล้านบาท เพื่อระดมเงินสำหรับการลงทุนในโครงการโครงสร้างพื้นฐานต่างๆ ให้ นายสมคิด จาตุศรีพิทักษ์ รองนายกรัฐมนตรี พิจารณา เพื่อเสนอคณะรัฐมนตรี (ครม.) โดยเป็นการเสนอ รัฐมนตรี (ครม.) โดยเป็นการเสนอ ในหลักการให้ดำเนินการจัดตั้งกองทุนภายใต้กฎหมายของคณะกรรมการ กำกับหลักทรัพย์และตลาดหลักทรัพย์ (ก.ล.ต.)
ทั้งนี้ กองทุนดังกล่าวจะมีประกันผลตอบแทนให้กับนักลงทุน เนื่องจากการลงทุนโครงการขนาดใหญ่ในช่วงแรกจะยังไม่มีรายได้เข้ามา เพราะอยู่ระหว่างดำเนินการก่อสร้าง โดยให้กองทุนนำเงินไปหาผลตอบแทนมาจ่ายผู้ถือหน่วย หากไม่พอก็จะขอเงินงบประมาณมาสมทบ
นอกจากนี้ จะมีการขออนุมัติ ครม.ให้มีการตั้งคณะกรรมการขึ้นมาชุดหนึ่ง เพื่อพิจารณาโครงการลงทุนด้านโครงสร้างพื้นฐาน ที่จะนำเข้ามาไว้ในกองทุนไทยแลนด์ ฟิวเจอร์ฟันด์ โดยอาจจะให้เป็นอำนาจของคณะกรรมการเลือกและตัดสินใจได้เลย เพื่อให้เกิดความคล่องอำนาจของคณะกรรมการเลือกและตัดสินใจได้เลย เพื่อให้เกิดความคล่องตัวในการดำเนินงาน
นายสมชัย กล่าวว่า นอกจากนี้ยังได้ลงนามเรื่อง ร่าง พ.ร.บ.กองทุน เพิ่มขีดความสามารถและการแข่งขันอุตสาหกรรมเป้าหมายวงเงิน 1 หมื่นล้านบาท เพื่อต่อยอดมาตรการจูงใจเพิ่มเติมให้กับนักลงทุนในกลุ่มเป้าหมายให้ลงทุนในไทยต่อไป หรือดึงดูดให้เข้ามาลงทุนในประเทศไทยเพิ่ม โดยทั้งสองกองทุนจะเข้าที่ประชุม ครม. เพื่อพิจารณาในวันนี้เลยหรือไม่ขึ้นอยู่กับการพิจารณาของรองนายกรัฐมนตรี
นายโกวิท สัจจวิเศษ เลขาธิการสำนักงานประกันสังคม (สปส.) กล่าวว่า กองทุนประกันสังคมสนใจที่จะ ลงทุนในกองทุนไทยแลนด์ ฟิวเจอร์ ฟันด์ แต่ขณะนี้ยังไม่สามารถที่จะระบุฟันด์ แต่ขณะนี้ยังไม่สามารถที่จะระบุได้ว่าจะนำเงินไปลงทุนจำนวนเท่าใด เนื่องจากต้องรอรายละเอียดเงื่อนไขของกองทุนไทยแลนด์ ฟิวเจอร์ฟันด์ ที่ชัดเจนก่อน
นายโกวิท กล่าวว่า ปัจจุบันกองทุนประกันสังคมมีเงินลงทุนทั้งหมด 1.3 ล้านล้านบาท และมีเงินที่ครบกำหนดการลงทุนแล้ว และจะต้องหาแหล่งการลงทุนอื่นๆ รวมทั้งมีเงินสมทบจากผู้ประกันตนที่เข้ามาทุกเดือน ดังนั้น จะต้องบริหารเงินกองทุนดังกล่าว โดยคำนึงถึงความเสี่ยงและผลตอบแทนการลงทุนที่เหมาะสมด้วย โดยอย่างน้อยจะต้องให้ได้รับผลตอบแทนที่ไม่น้อยกว่าอัตราดอกเบี้ยเงินฝาก ขณะเดียวกันสำนักงานประกันสังคมได้มีการแก้ไขกฎหมายการลงทุน ทำให้สามารถลงทุนอสังหาริมทรัพย์ได้แล้ว